title: 2012/490/EÚ: Rozhodnutie Komisie z  24. augusta 2012 o zmene a doplnení prílohy I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn  Text s významom pre EHP

text:
               28.8.2012

               SK

               Úradný vestník Európskej únie

               L 231/16

         ROZHODNUTIE KOMISIE
   z 24. augusta 2012
   o zmene a doplnení prílohy I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn
   (Text s významom pre EHP)
   (2012/490/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005 (1), a najmä jeho článok 23 ods. 2,
   keďže:

               (1)

               Nariadením (ES) č. 715/2009 sa stanovujú nediskriminačné pravidlá pre podmienky prístupu do prepravných sietí pre zemný plyn, aby sa zaistilo riadne fungovanie vnútorného trhu s plynom. Pretože duplicita plynárenských prepravných sietí nie je vo väčšine prípadov hospodárna a efektívna, hospodársku súťaž na trhoch so zemným plynom stimuluje sprístupnenie infraštruktúry tretím stranám transparentným a nediskriminačným spôsobom. Častý výskyt zmluvného preťaženia, keď používatelia siete nemôžu získať prístup do plynárenských prepravných sietí napriek fyzickej dostupnosti kapacity, je prekážkou na ceste k dokončeniu vnútorného trhu s energiou.

               (2)

               Prax ukázala, že aj napriek uplatňovaniu niektorých zásad riadenia preťaženia, napríklad poskytovania prerušiteľných kapacít, ako to predpokladá nariadenie Európskeho parlamentu a Rady (ES) č. 1775/2005 z 28. septembra 2005 o podmienkach prístupu do prepravných sietí pre zemný plyn (2) a nariadenie (ES) č. 715/2009, zmluvné preťaženie v prepravných sieťach Únie pre zemný plyn zostáva prekážkou brzdiacou rozvoj dobre fungujúceho vnútorného trhu s plynom. Je preto potrebné zmeniť a doplniť usmernenia o uplatňovaní postupov riadenia preťaženia v prípade zmluvného preťaženia. V súlade s článkom 23 ods. 3 nariadenia (ES) č. 715/2009 v navrhovaných usmerneniach by sa mali odrážať rozdiely medzi národnými plynárenskými systémami a môžu sa stanoviť minimálne požiadavky, ktoré treba splniť na dosiahnutie podmienok nediskriminačného a transparentného prístupu k sieti s ohľadom na postupy riadenia preťaženia.

               (3)

               Postupy na riadenie preťaženia by sa mali uplatňovať v prípade zmluvného preťaženia a ich cieľom je riešiť tieto prípady prinesením nevyužitej kapacity späť na trh, aby bola prerozdelená počas obvyklých postupov prideľovania.

               (4)

               Ak je prepojovací bod pravidelne vystavovaný fyzickému preťaženiu, postupy riadenia preťaženia často nemusia pomáhať. V takých prípadoch by sa k riešeniu malo pristupovať z hľadiska plánovania siete a investícií.

               (5)

               V súlade s nariadením Európskeho parlamentu a Rady (ES) č. 713/2009 (3) Agentúra pre spoluprácu energetických regulačných úradov (ďalej len „agentúra“) by mala monitorovať a analyzovať realizáciu týchto usmernení. Je potrebné, aby prevádzkovatelia prepravných sietí uverejňovali informácie potrebné na identifikovanie výskytu zmluvného preťaženia vo formáte vhodnom na spracovanie.

               (6)

               Podľa článku 24 nariadenia (ES) č. 715/2009 národné regulačné orgány zaisťujú dodržiavanie týchto usmernení.

               (7)

               Aby sa zaistilo, že postupy riadenia preťaženia sa čo najefektívnejšie uplatňujú vo všetkých prepojovacích bodoch, a s ohľadom na maximalizovanie kapacít, ktoré sú k dispozícii vo všetkých susediacich systémoch vstupu – výstupu, je veľmi dôležité, aby národné regulačné orgány a prevádzkovatelia prepravných sietí z rôznych členských štátov a v rámci členských štátov úzko spolupracovali medzi sebou a jeden s druhým. Národné regulačné orgány a prevádzkovatelia prepravných sietí by mali prihliadať na osvedčené postupy a usilovať sa o harmonizovanie postupu implementácie týchto usmernení. Konajúc v súlade s článkom 7 nariadenia (ES) č. 713/2009 agentúra a národné regulačné orgány by mali zaistiť, aby sa najúčinnejšie postupy riadenia preťaženia vykonávali na príslušných bodoch vstupu a výstupu v celej Únii.

               (8)

               Keďže prevádzkovatelia prepravných sietí majú podrobné informácie o fyzickom používaní siete a majú najlepšie predpoklady na posúdenie budúcich tokov, je vhodné, aby určili množstvo dodatočnej kapacity, ktorá by mala byť k dispozícii okrem vypočítanej technickej kapacity. Prevádzkovatelia prepravných sietí poskytnutím väčšej pevnej kapacity, než je technicky k dispozícii, a zohľadnením scenárov tokov a rezervovaných kapacít berú na seba riziko, ktoré by sa malo náležite odmeniť. Na účely určenia príjmov prevádzkovateľov prepravných sietí by sa však takéto dodatočné kapacity mali prideľovať, len ak bola pridelená všetka ostatná kapacita vrátane kapacity vyplývajúcej z uplatňovania iných postupov riadenia preťaženia. Prevádzkovatelia prepravných sietí by mali úzko spolupracovať na stanovovaní technickej kapacity. S cieľom vyriešiť možnú situáciu fyzického preťaženia by prevádzkovatelia prepravných sietí mali uplatňovať nákladovo najefektívnejšie opatrenia vrátane buď spätného odkupovania kapacity, alebo prijímania iných technických alebo obchodných opatrení.

               (9)

               Nariadenie (ES) č. 715/2009 by sa preto malo zodpovedajúcim spôsobom zmeniť a doplniť.

               (10)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 51 smernice Európskeho parlamentu a Rady 2009/73/ES (4),

         PRIJALA TOTO ROZHODNUTIE:
   Článok 1
   Príloha I k nariadeniu (ES) č. 715/2009 sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 24. augusta 2012

            Za Komisiu

            predseda

         José Manuel BARROSO

      (1)  Ú. v. EÚ L 211, 14.8.2009, s. 36.

      (2)  Ú. v. EÚ L 289, 3.11.2005, s. 1.

      (3)  Ú. v. EÚ L 211, 14.8.2009, s. 1.

      (4)  Ú. v. EÚ L 211, 14.8.2009, s. 94.

      PRÍLOHA
      Príloha I k nariadeniu (ES) č. 715/2009 sa mení a dopĺňa takto:

                  1.

                  Bod 2.2 sa nahrádza týmto textom:
                  „2.2.   Postupy riadenia preťaženia v prípade zmluvného preťaženia

                  2.2.1.   Všeobecné ustanovenia

                              1.

                              Ustanovenia bodu 2.2 sa vzťahujú na prepojovacie body medzi susediacimi vstupno-výstupnými systémami bez ohľadu na to, či sú fyzické, alebo virtuálne, medzi dvoma alebo viacerými členskými štátmi alebo v rámci toho istého členského štátu, pokiaľ tieto body podliehajú postupom rezervácie vykonávaným používateľmi. Môžu sa vzťahovať aj na body vstupu do tretích krajín a výstupu z tretích krajín, ak tak rozhodne príslušný národný regulačný orgán. Body výstupu ku konečným spotrebiteľom a do distribučných sietí, body vstupu zo zariadení LNG a výrobných zariadení a body vstupu do zásobníkov a výstupu z nich nepodliehajú ustanoveniam bodu 2.2.

                              2.

                              Na základe informácií uverejnených prevádzkovateľmi prepravných sietí podľa oddielu 3 tejto prílohy, a ak je to vhodné, validovaných národnými regulačnými orgánmi, agentúra do 1. marca každého roku, počínajúc rokom 2014, uverejní správu o monitorovaní preťaženia na prepojovacích bodoch, pokiaľ ide o produkty pevnej kapacity predané v predchádzajúcom roku, pri čo najväčšom zohľadnení obchodovania s kapacitou na sekundárnom trhu a využívania prerušiteľnej kapacity.

                              3.

                              Každú ďalšiu kapacitu sprístupnenú uplatňovaním jedného z postupov riadenia preťaženia, ako sa ustanovuje v bodoch 2.2.2, 2.2.3, 2.2.4 a 2.2.5, poskytnú prevádzkovatelia príslušnej prepravnej siete v obvyklom procese prideľovania.

                              4.

                              Opatrenia uvedené v bodoch 2.2.2, 2.2.4 a 2.2.5 sa vykonávajú od 1. októbra 2013. Body 2.2.3.1 až 2.2.3.5 sa uplatňujú od 1. júla 2016.

                        2.2.2.   Zvýšenie kapacity nadmerným objednaním a schémou spätného odkúpenia

                              1.

                              Prevádzkovatelia prepravných sietí navrhnú a po schválení národným regulačným orgánom zavedú stimulačné nadmerné objednanie a schému spätného odkúpenia, aby poskytli ďalšiu kapacitu na pevnom základe. Pred zavedením národný regulačný orgán konzultuje s národnými regulačnými orgánmi susediacich členských štátov a zohľadní stanoviská susediacich národných regulačných orgánov. Ďalšia kapacita sa definuje ako pevná kapacita ponúknutá ako doplnok k technickej kapacite prepojovacieho bodu, vypočítaná na základe článku 16 ods. 1 tohto nariadenia.

                              2.

                              Nadmerné objednanie a schéma spätného odkúpenia stimuluje prevádzkovateľov prepravných sietí, aby dali k dispozícii dodatočné množstvo pevnej kapacity s prihliadnutím na technické podmienky, ako je výhrevnosť, teplota a očakávaná spotreba príslušných vstupno-výstupných systémov, a kapacity v susediacich sieťach. Prevádzkovatelia prepravných sietí uplatňujú dynamický prístup s prihliadnutím na prepočítanie technickej alebo dodatočnej kapacity vstupno-výstupného systému.

                              3.

                              Nadmerné objednanie a schéma spätného odkúpenia sú založené na stimulačnom režime, ktorý odráža riziká prevádzkovateľov prepravných sietí pri ponúkaní dodatočnej kapacity. Schéma spätného odkúpenia je štruktúrovaná tak, že výnosy z predaja dodatočnej kapacity a náklady na túto schému alebo opatrenia podľa odseku 6 sú rozdelené medzi prevádzkovateľov prepravných sietí a používateľov sietí. Národné regulačné orgány rozhodujú o rozdelení príjmov a výdavkov medzi prevádzkovateľa prepravnej siete a používateľa siete.

                              4.

                              Na účely určenia príjmov prevádzkovateľov prepravných sietí technická kapacita, najmä prenechaná kapacita, ako aj v relevantných prípadoch kapacita vyplývajúca z uplatňovania pevných mechanizmov ‚využi to, inak to strácaš‘ (use-it-or-lose-it) stanovených deň vopred a dlhodobých mechanizmov ‚využi to, inak to strácaš‘ (use-it-or-lose-it) sa považuje za pridelenú pred každou ďalšou kapacitou.

                              5.

                              Pri určovaní ďalšej kapacity prevádzkovateľ prepravnej siete zohľadní štatistické scenáre pravdepodobného množstva fyzicky nevyužitej kapacity v danom čase na prepojovacích bodoch. Berie do úvahy aj rizikový profil poskytovania dodatočnej kapacity, ktorý nevedie k nadmernej povinnosti spätného odkúpenia. Nadmerné objednanie a schéma spätného odkúpenia hodnotí tiež pravdepodobnosť a náklady spätne odkúpenej kapacity na trhu a vyjadruje to v množstve dodatočnej kapacity, ktorá sa má dať k dispozícii.

                              6.

                              Aby prevádzkovatelia prepravných sietí zachovali integritu siete, uplatnia v prípade potreby trhový postup spätného odkúpenia, v ktorom môžu kapacitu poskytnúť používatelia sietí. Používatelia sietí sú informovaní o uplatniteľnom postupe spätného odkúpenia. Uplatňovaním postupu spätného odkúpenia nie sú dotknuté použiteľné núdzové opatrenia.

                              7.

                              Prevádzkovatelia prepravných sietí posúdia pred uplatnením postupu spätného odkúpenia, či použitím alternatívnych fyzických a komerčných opatrení možno udržať integritu siete nákladovo efektívnejším spôsobom.

                              8.

                              Prevádzkovateľ prepravnej siete pri navrhovaní nadmerného objednania a schémy spätného odkúpenia poskytne národnému regulačnému orgánu všetky príslušné údaje, odhady a modely s cieľom neskoršieho posúdenia schémy. Prevádzkovateľ prepravnej siete podáva národnému regulačnému orgánu pravidelné správy o fungovaní schémy a na jeho žiadosť mu poskytne všetky príslušné údaje. Národný regulačný orgán môže prevádzkovateľa prepravnej siete požiadať o revíziu schémy.

                        2.2.3.   Pevný mechanizmus ‚využi to, inak to strácaš‘ (use-it-or-lose-it) stanovený deň vopred

                              1.

                              Národné regulačné orgány vyžadujú od prevádzkovateľov prepravných sietí, aby uplatňovali prinajmenšom zásady stanovené v odseku 3 na používateľa siete v príslušnom prepojovacom bode s ohľadom na zmenu pôvodnej nominácie, ak sa na základe výročnej správy agentúry o monitorovaní podľa bodu 2.2.1.2 ukáže, že počas postupov prideľovania kapacity v prepojovacích bodoch dopyt pri rezervnej cene v prípade použitia aukcií prevyšoval ponuku v roku zahrnutom do správy o monitorovaní pri produktoch používaných buď v uvedenom roku, alebo v jednom z nasledujúcich dvoch rokov:

                                          a)

                                          najmenej pri troch produktoch pevnej kapacity počas jedného mesiaca alebo

                                          b)

                                          najmenej pri dvoch produktoch pevnej kapacity počas jedného štvrťroka, alebo

                                          c)

                                          najmenej pri jednom produkte pevnej kapacity počas jedného roka alebo dlhšie, alebo

                                          d)

                                          nebol poskytnutý žiadny produkt pevnej kapacity počas jedného mesiaca alebo dlhšie.

                              2.

                              Ak sa na základe výročnej správy o monitorovaní ukáže, že v nasledujúcich troch rokoch je nepravdepodobné opakovanie situácie uvedenej v odseku 1, napríklad v dôsledku sprístupnenia kapacity v dôsledku fyzického rozšírenia siete alebo vypovedania dlhodobých zmlúv, príslušné národné regulačné orgány môžu rozhodnúť o ukončení pevného mechanizmu ‚využi to, inak to strácaš‘ (use-it-or-lose-it) stanoveného deň vopred.

                              3.

                              Pevná renominácia je povolená smerom hore do 90 % a smerom dole do 10 % kapacity zmluvne dohodnutej používateľom siete v prepojovacom bode. Avšak v prípade, ak nominácia prekročí 80 % zmluvne dohodnutej kapacity, polovica nenominovaného množstva sa môže renominovať smerom hore. Ak nominácia neprekročí 20 % zmluvne dohodnutej kapacity, polovica nominovaného množstva sa môže renominovať smerom dolu. Uplatňovaním tohto odseku nie sú dotknuté použiteľné núdzové opatrenia.

                              4.

                              Pôvodný držiteľ zmluvne dohodnutej kapacity môže vyhradenú časť svojej zmluvne dohodnutej pevnej kapacity renominovať ako prerušiteľnú.

                              5.

                              Odsek 3 sa neuplatňuje na používateľov siete – osoby alebo podniky a nimi kontrolované podniky podľa článku 3 nariadenia (ES) č. 139/2004 –, ktoré mali v predchádzajúcom roku v prepojovacom bode v držbe menej ako 10 % priemernej technickej kapacity.

                              6.

                              V prepojovacích bodoch, kde sa podľa odseku 3 uplatňuje pevný mechanizmus ‚využi to, inak to strácaš‘ (use-it-or-lose-it) stanovený deň vopred, národný regulačný orgán uskutoční hodnotenie vzťahu s nadmerným objednaním a schémou spätného odkúpenia podľa bodu 2.2.2, čo môže viesť k rozhodnutiu národného regulačného orgánu neuplatňovať na tieto prepojovacie body ustanovenia bodu 2.2.2. Takéto rozhodnutie bezodkladne oznámi agentúre a Komisii.

                              7.

                              Národný regulačný orgán môže rozhodnúť o zavedení pevného mechanizmu ‚využi to, inak to strácaš‘ (use-it-or-lose-it) stanoveného deň vopred podľa odseku 3 v niektorom prepojovacom bode. Pred prijatím tohto rozhodnutia národný regulačný orgán konzultuje s národnými regulačnými orgánmi susediacich členských štátov. V rámci prijatia tohto rozhodnutia národný regulačný orgán zoberie do úvahy súvisiace rozhodnutia susediacich národných regulačných orgánov.

                        2.2.4.   Prenechanie zmluvne dohodnutej kapacity

                  Prevádzkovatelia prepravných sietí prijmú akékoľvek prenechanie pevnej kapacity, ktorá je zmluvne dohodnutá používateľom siete v prepojovacom bode s výnimkou produktov kapacity s trvaním jedného dňa a kratším. Používateľovi siete zostávajú práva a povinnosti v rámci zmluvy o kapacite, kým prevádzkovateľ prepravnej siete kapacitu neprerozdelí, a to v rozsahu kapacity neprerozdelenej prevádzkovateľom prepravnej siete. Prenechaná kapacita sa považuje za prerozdelenú až po pridelení všetkej dostupnej kapacity. Prevádzkovateľ prepravnej siete bezodkladne oznámi používateľovi siete každé prerozdelenie svojej prenechanej kapacity. Konkrétne náležitosti a podmienky prenechania kapacity, najmä v prípadoch, keď kapacitu prenecháva niekoľko používateľov siete, schvaľuje národný regulačný orgán.
                  2.2.5.   Dlhodobý mechanizmus ‚využi to, inak to strácaš‘ (use-it-or-lose-it)

                              1.

                              Národné regulačné orgány vyžadujú od prevádzkovateľov prepravných sietí, aby čiastočne alebo úplne odobrali zmluvnú kapacitu v prepojovacom bode, ktorú používateľ siete sústavne nedostatočne využíva, pokiaľ tento používateľ nepredal ani neponúkol na predaj za rozumných podmienok svoju nevyužitú kapacitu a pokiaľ iný používateľ siete požiada o pevnú kapacitu. Zmluvne dohodnutá kapacita sa považuje za sústavne nedostatočne využívanú najmä vtedy, ak:

                                          a)

                                          používateľ siete využíva priemerne menej než 80 % svojej zmluvnej kapacity, tak od 1. apríla do 30. septembra, ako aj od 1. októbra do 31. marca, počas účinnosti zmluvy dlhšej než jeden rok, a nemôže to riadne zdôvodniť alebo

                                          b)

                                          používateľ siete systematicky nominuje takmer 100 % svojej zmluvne dohodnutej kapacity a renominuje smerom dolu so zámerom obísť pravidlá ustanovené v bode 2.2.3.3.

                              2.

                              Uplatňovanie pevného mechanizmu ‚využi to, inak to strácaš‘ (use-it-or-lose-it) stanoveného deň vopred sa nepovažuje za odôvodnenie neuplatnenia odseku 1.

                              3.

                              Odobranie má za následok, že používateľ siete čiastočne alebo úplne stráca svoju zmluvnú kapacitu na danú dĺžku alebo na zostávajúcu dĺžku účinnosti zmluvy. Požívateľovi siete zostávajú práva a povinnosti v rámci zmluvy o kapacite, kým prevádzkovateľ prepravnej siete kapacitu neprerozdelí, a to v rozsahu kapacity neprerozdelenej prevádzkovateľom prepravnej siete.

                              4.

                              Prevádzkovatelia prepravných sietí pravidelne poskytujú národným regulačným orgánom všetky údaje potrebné na monitorovanie rozsahu, v akom sa používajú zmluvné kapacity s dĺžkou účinnosti zmluvy dlhšou ako jeden rok alebo počas opakujúcich sa štvrťrokov pokrývajúcich najmenej dva roky.“

                  2.

                  Bod 3.1.1.1 sa mení a dopĺňa takto:

                              a)

                              písmeno e) sa nahrádza takto:

                                          „e)

                                          vo formáte umožňujúcom stiahnutie, ktorý bol dohodnutý medzi prevádzkovateľmi prepravných sietí a národnými regulačnými orgánmi – na základe stanoviska k harmonizovanému formátu, ktoré poskytuje agentúra – a ktorý umožňuje kvantitatívne analýzy;“

                              b)

                              vkladá sa toto písmeno h):

                                          „h)

                                          všetky údaje sa sprístupnia od 1. októbra 2013 na jednej celoúniovej ústrednej platforme vytvorenej ENTSOG-om na základe nákladovej efektívnosti.“

                  3.

                  Do bodu 3.3.1 sa dopĺňajú tieto písmená h), i), j), k) a l):

                              „h)

                              výskyt neúspešných právoplatných žiadostí o produkty pevnej kapacity počas jedného mesiaca alebo dlhšie vrátane počtu a množstva neúspešných žiadostí a

                              i)

                              v prípade dražieb, keď produkty pevnej kapacity boli počas jedného mesiaca alebo dlhšie hradené za vyššiu cenu, než je rezervná cena;

                              j)

                              keď v procese obvyklého prideľovania nebol poskytnutý žiadny produkt pevnej kapacity počas jedného mesiaca alebo dlhšie;

                              k)

                              celková kapacita, ktorá bola sprístupnená uplatnením postupov riadenia preťaženia ustanovených v bodoch 2.2.2, 2.2.3, 2.2.4 a 2.2.5 podľa použitého postupu riadenia preťaženia;

                              l)

                              písmená h) až k) sa uplatňujú od 1. októbra 2013.“


title: 2014/451/EÚ: Rozhodnutie Rady z  26. mája 2014 o podpise a uzavretí Dohody o účasti medzi Európskou úniou a Švajčiarskou konfederáciou o účasti Švajčiarskej konfederácie na pomocnej misii Európskej únie pre integrované riadenie hraníc v Líbyi (EUBAM Libya)

text:
               12.7.2014

               SK

               Úradný vestník Európskej únie

               L 205/2

         ROZHODNUTIE RADY
   z 26. mája 2014
   o podpise a uzavretí Dohody o účasti medzi Európskou úniou a Švajčiarskou konfederáciou o účasti Švajčiarskej konfederácie na pomocnej misii Európskej únie pre integrované riadenie hraníc v Líbyi (EUBAM Libya)

      (2014/451/EÚ)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               V článku 10 ods. 4 rozhodnutia Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1) sa stanovuje, že podrobné podmienky týkajúce sa účasti tretích štátov na EUBAM Libya sa ustanovia v dohodách, ktoré sa uzatvoria v súlade s článkom 37 Zmluvy o Európskej Únii a prípadne v dodatočných technických dojednaniach.

               (2)

               Potom, ako Rada 17. marca 2014 prijala rozhodnutie o poverení začať rokovania, vysoká predstaviteľka Únie pre zahraničné veci a bezpečnostnú politiku dojednala Dohodu o účasti medzi Európskou úniou a Švajčiarskou konfederáciou o účasti Švajčiarskej konfederácie na pomocnej misii Európskej únie pre integrované riadenie hraníc v Líbyi (EUBAM Libya) (ďalej len „dohoda o účasti“).

               (3)

               Dohoda o účasti by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o účasti medzi Európskou úniou a Švajčiarskou konfederáciou o účasti Švajčiarskej konfederácie na pomocnej misii Európskej únie pre integrované riadenie hraníc v Líbyi (EUBAM Libya).
   Text dohody o účasti je pripojený k tomuto rozhodnutiu.
   Článok 2
   Predseda Rady sa týmto poveruje určiť osobu(-y) splnomocnenú(-é) podpísať dohodu o účasti s cieľom zaviazať Úniu.
   Článok 3
   Predseda Rady vykoná v mene Únie oznámenie stanovené v článku 9 ods. 1 dohody o účasti.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 26. mája 2014

            Za Radu

            predseda

         Ch. VASILAKOS

      (1)  Ú. v. EÚ L 138, 24.5.2013, s. 15.


title: 2011/561/EÚ: Rozhodnutie Európskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov

text:
               27.9.2011

               SK

               Úradný vestník Európskej únie

               L 250/101

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov
   (2011/561/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0217/2010] (2),
   so zreteľom na výročnú správu Výboru regiónov o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0139/2011),

               1.

               udeľuje generálnemu tajomníkovi Výboru regiónov absolutórium za plnenie rozpočtu Výboru regiónov za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.
    ---documentbreak---

               27.9.2011

               SK

               Úradný vestník Európskej únie

               L 250/102

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0217/2010] (2),
   so zreteľom na výročnú správu Výboru regiónov o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0139/2011),

               1.

               berie na vedomie, že v roku 2009 mal Výbor regiónov k dispozícii viazané rozpočtové prostriedky v celkovej výške 88 000 000 EUR (93 000 000 EUR v roku 2008), pričom miera využitia bola 98,37 %, čo je viac než priemer ostatných inštitúcií (97,69 %);

               2.

               berie na vedomie, že Dvor audítorov uviedol vo svojej výročnej správe, že audit nedal podnet k žiadnym významným pripomienkam týkajúcim sa Výboru regiónov;

               3.

               berie na vedomie, že Výbor regiónov v roku 2009 získal 10 ďalších pracovných miest (a ďalšie 4 v roku 2010); víta prijatie predpisov o flexibilnom pracovnom čase, ktoré nadobudli účinnosť 1. januára 2011; berie na vedomie úsilie Výboru regiónov, pokiaľ ide o preskúmanie možností teleworkingu; berie tiež ne vedomie značný nárast rozpočtu Výboru regiónov pre odborné vzdelávanie (12 % v porovnaní s rokom 2008) a nárast počtu kurzov odborného vzdelávania, pričom došlo k posunu smerom k cielenejším kurzom zameraným na rozšírenie znalostí v špecifickej oblasti;

               4.

               s uspokojením berie na vedomie, že Výbor regiónov v roku 2009 aktualizoval svoj rozpočtový analyticko-monitorovací nástroj (BudgetWatch), čo umožňuje poskytnúť komplexnejšie informácie o rozpočte Výboru regiónov, uľahčiť plnenie rozpočtových zdrojov Výboru regiónov a identifikovať oblasti, ktoré si vyžadujú pozornosť manažmentu;

               5.

               s uspokojením berie na vedomie, že podľa pripomienok Výboru regiónov v reakcii na uznesenie Parlamentu z 5. mája 2010 o absolutóriu za rozpočtový rok 2008 (6) sa dohoda o administratívnej spolupráci medzi Výborom regiónov a Európskym hospodárskym a sociálnym výborom (EHSV) na obdobie 2008 až 2014 uspokojivo plní, a poznamenáva, že sa zatiaľ nezistilo, že by bolo potrebné ďalej zlepšovať praktické aspekty, a že výbory si naďalej pozorne všímajú potrebu zachovávať vysokú úroveň harmonizácie, čo sa zabezpečuje prostredníctvom riadiacej štruktúry dohody o administratívnej spolupráci; vyzýva Výbor regiónov a EHSV, aby oznámili, či rozdelenie vyplývajúce z tejto dohody je rozpočtovo neutrálne, a aby informovali rozpočtový orgán o výsledkoch preskúmania dohody v polovici trvania, ktoré pripadá na rok 2011;

               6.

               berie na vedomie úsilie v oblasti medziinštitucionálnej spolupráce, najmä prebiehajúce zavádzanie systému riadenia zamestnancov Sysper2, a prípravy uskutočnené v tomto smere;

               7.

               berie na vedomie, že útvar vnútorného auditu (IAS) uskutočnil audity o adekvátnosti systémov rozpočtového plánovania (ukončené v roku 2009) a audit o súlade určovania práv, ako aj následné kontroly výdavkov na služobné cesty, štúdie a odborné poradenstvo a druhú následnú kontrolu uplatňovania noriem vnútornej kontroly a primeranosti finančných okruhov; poznamenáva, že pokiaľ ide o posledne menovanú kontrolu, hoci ide o druhú následnú kontrolu, stále vykazuje relatívne nízky výsledkový ukazovateľ (t. j. počet odporúčaní uplatnených v priebehu 12 mesiacov); taktiež berie na vedomie, že plánovaná štúdia o kvalite úlohy IAS sa neuskutočnila;

               8.

               opätovne zdôrazňuje svoj postoj, že v záujme transparentnosti by mali byť vyhlásenia o finančných záujmoch členov všetkých inštitúcií Únie dostupné na internete prostredníctvom verejného registra; pripomína Výboru regiónov svoju požiadavku, aby členovia Výboru regiónov poskytovali vyhlásenia o svojich finančných záujmoch, pričom by zverejňovali relevantné informácie o profesijných činnostiach podliehajúcich oznamovacej povinnosti a platených pozíciách alebo činnostiach; s uspokojením berie na vedomie odpoveď Výboru regiónov v tejto otázke, najmä list predsedu Výboru regiónov z 11. februára 2011; žiada Výbor regiónov, aby sa tejto otázke venoval vo svojej výročnej správe o činnosti;

               9.

               vyjadruje uznanie Výboru regiónov za trvale vysokú kvalitu jeho výročných správ o činnosti a víta začlenenie následných opatrení k predchádzajúcim rozhodnutiam Parlamentu o absolutóriu;

               10.

               vyzýva Výbor regiónov, aby čo najskôr počas roku 2011 uskutočnil komplexnú revíziu výdavkov vo všetkých oblastiach činnosti s cieľom zabezpečiť, aby všetky výdavky prinášali hodnotu za peniaze a aby sa určili možné úspory, ktorými by sa znížil tlak na rozpočet v tomto období šetrenia.

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 252, 25.9.2010, s. 98.


title: Rozhodnutie Rady (SZBP) 2017/1933 z 23. októbra 2017, ktorým sa mení rozhodnutie (SZBP) 2015/1763 o reštriktívnych opatreniach vzhľadom na situáciu v Burundi

text:
               24.10.2017

               SK

               Úradný vestník Európskej únie

               L 273/9

         ROZHODNUTIE RADY (SZBP) 2017/1933
   z 23. októbra 2017,
   ktorým sa mení rozhodnutie (SZBP) 2015/1763 o reštriktívnych opatreniach vzhľadom na situáciu v Burundi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 1. októbra 2015 prijala rozhodnutie (SZBP) 2015/1763 (1) o reštriktívnych opatreniach vzhľadom na situáciu v Burundi.

               (2)

               Na základe preskúmania rozhodnutia (SZBP) 2015/1763 by sa platnosť reštriktívnych opatrení mala predĺžiť do 31. októbra 2018.

               (3)

               Rozhodnutie (SZBP) 2015/1763 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 6 druhý odsek rozhodnutia (SZBP) 2015/1763 sa nahrádza takto:

      „Uplatňuje do 31. októbra 2018.“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 23. októbra 2017

            Za Radu

            predsedníčka

         K. IVA

      (1)  Rozhodnutie Rady (SZBP) 2015/1763 z 1. októbra 2015 o reštriktívnych opatreniach vzhľadom na situáciu v Burundi (Ú. v. EÚ L 257, 2.10.2015, s. 37).


title: Rozhodnutie Rady (EÚ) 2017/434 z 13. februára 2017 o podpise v mene Únie a predbežnom vykonávaní Dohody o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej

text:
               14.3.2017

               SK

               Úradný vestník Európskej únie

               L 67/1

         ROZHODNUTIE RADY (EÚ) 2017/434
   z 13. februára 2017
   o podpise v mene Únie a predbežnom vykonávaní Dohody o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej články 207 a 209 v spojení s článkom 218 ods. 5 a článkom 218 ods. 8 druhým pododsekom,
   so zreteľom na spoločný návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada v novembri 2011 poverila Komisiu a vysokého predstaviteľa Únie pre zahraničné veci a bezpečnostnú politiku začatím rokovaní s Afganskou islamskou republikou o dohode o spolupráci, partnerstve a rozvoji (ďalej len „dohoda“).

               (2)

               Rokovania o dohode boli úspešné a dohoda bola parafovaná 2. júla 2015 v Kábule.

               (3)

               V článku 59 dohody sa stanovuje predbežné vykonávanie dohody pred nadobudnutím jej platnosti.

               (4)

               Dohoda by sa mala podpísať v mene Únie a niektoré ustanovenia dohody by sa mali predbežne vykonávať až do ukončenia postupov potrebných na jej uzavretie.

               (5)

               Podpisom dohody v mene Únie a predbežným vykonávaním častí dohody medzi Úniou a Afganskou islamskou republikou nie je dotknuté rozdelenie právomocí medzi Úniou a jej členskými štátmi v súlade so zmluvami,

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje podpis Dohody o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej s výhradou uzavretia uvedenej dohody.
   2.   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   1.   V súlade s článkom 59 dohody a pod podmienkou zaslania oznámení stanovených v uvedenom článku sa medzi Úniou a Afganskou islamskou republikou do nadobudnutia platnosti dohody, ale len v rozsahu, v akom sa týkajú záležitostí patriacich do právomocí Únie vrátane záležitostí, ktoré patria do právomoci Únie vymedzovať a vykonávať spoločnú zahraničnú a bezpečnostnú politiku, predbežne vykonávajú tieto časti dohody:

               a)

               článok 2 (Všeobecné zásady);

               b)

               článok 3 (Politický dialóg);

               c)

               článok 4 (Ľudské práva);

               d)

               článok 5 (Rodová rovnosť);

               e)

               hlava III (Rozvojová spolupráca);

               f)

               hlava IV (Spolupráca v oblasti obchodu a investícií);

               g)

               článok 28 (Spolupráca v oblasti migrácie);

               h)

               hlava VII (Regionálna spolupráca);

               i)

               hlava VIII (Inštitucionálny rámec) (v rozsahu, v akom sú ustanovenia uvedenej hlavy obmedzené na účely zabezpečenia predbežného vykonávania dohody);

               j)

               hlava IX (Záverečné ustanovenia) v rozsahu, v akom sú ustanovenia uvedenej hlavy obmedzené na účely zabezpečenia predbežného vykonávania dohody.

         2.   Dátum, od ktorého sa majú časti dohody uvedené v odseku 1 predbežne vykonávať, uverejní Generálny sekretariát Rady v Úradnom vestníku Európskej únie.
   Článok 4
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 13. februára 2017

            Za Radu

            predseda

         L. GRECH


title: 2010/809/EÚ: Rozhodnutie Európskeho parlamentu a Rady z  15. decembra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/014 SI/Mura, Slovinsko)

text:
               28.12.2010

               SK

               Úradný vestník Európskej únie

               L 342/21

         ROZHODNUTIE EURÓPSKEHO PARLAMENTU A RADY
   z 15. decembra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/014 SI/Mura, Slovinsko)
   (2010/809/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Slovinsko podalo 28. apríla 2010 žiadosť o mobilizáciu EGF v súvislosti s prepúšťaním v podniku Mura a 24. júna 2010 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 247 940 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Slovinska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu 2 247 940 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 15. decembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie výkonného výboru z 21. apríla 1998 o C.SIS s 15/18 prepojeniami (SCH/Com-ex (98)11)

text:
Dôležité právne oznámenie

|

41998D0011

Úradný vestník L 239 , 22/09/2000 S. 0452 - 0452

		Rozhodnutie výkonného výboruz 21. apríla 1998o C.SIS s 15/18 prepojeniami(SCH/Com-ex (98)11)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 92 ods. 3 vyššie uvedeného dohovoru,so zreteľom na rozhodnutie výkonného výboru o revízii a rozšírení C.SIS (SCH/Com-ex (97) 24),so zreteľom na stanoviská technických skupín schválené Centrálnou skupinou na svojom zasadaní 30. marca 1998,ROZHODOL TAKTO:Revidovaný C. SIS poskytne osemnásť prepojení — pätnásť prepojení pre signatárske štáty a tri rezervné technické prepojenia.V Bruseli 21. apríla 1998PredsedaJ. Vande Lanotte--------------------------------------------------


title: Rozhodnutie Európskeho parlamentu (EÚ) 2016/1600 z 28. apríla 2016 o absolutóriu za plnenie rozpočtu spoločného podniku ENIAC za rozpočtový rok 2014

text:
               14.9.2016

               SK

               Úradný vestník Európskej únie

               L 246/432

         ROZHODNUTIE EURÓPSKEHO PARLAMENTU (EÚ) 2016/1600
   z 28. apríla 2016
   o absolutóriu za plnenie rozpočtu spoločného podniku ENIAC za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za obdobie od 1. januára do 26. júna 2014 spolu s odpoveďou spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0058/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 72/2008 z 20. decembra 2007 o založení spoločného podniku ENIAC (4),

               —

               so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (5), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (7),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0113/2016),

               1.

               odkladá svoje rozhodnutie o absolutóriu výkonnému riaditeľovi spoločného podniku ECSEL za plnenie rozpočtu spoločného podniku ENIAC za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ECSEL, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 25.

      (2)  Ú. v. EÚ C 422, 17.12.2015, s. 26.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 21.

      (5)  Ú. v. EÚ L 169, 7.6.2014, s. 152.

      (6)  Ú. v. ES L 357, 31.12.2002, s. 72.

      (7)  Ú. v. EÚ L 38, 7.2.2014, s. 2.


title: Rozhodnutie Rady 2012/422/SZBP z  23. júla 2012 na podporu procesu vedúceho k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe

text:
               24.7.2012

               SK

               Úradný vestník Európskej únie

               L 196/67

         ROZHODNUTIE RADY 2012/422/SZBP
   z 23. júla 2012
   na podporu procesu vedúceho k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 31 ods. 1,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Únia aktívne vykonáva stratégiu EÚ proti šíreniu zbraní hromadného ničenia z 12. decembra 2003 a zavádza opatrenia uvedené v jej kapitole III, akými sú napríklad účinnejšie uplatňovanie multilateralizmu a podpora stabilného medzinárodného a regionálneho prostredia.

               (2)

               Únia je viazaná systémom multilaterálnych zmlúv, ktorým sa poskytuje právny a normatívny základ pre úsilie vynakladané na nešírenie. Cieľom politiky Únie je pokračovať vo vykonávaní a všeobecnom uplatňovaní existujúcich noriem v oblasti odzbrojenia a nešírenia. Únia pomáha tretím krajinám v plnení ich záväzkov v rámci viacstranných dohovorov a režimov.

               (3)

               V spoločnej deklarácii z parížskeho samitu o Stredozemí z 13. júla 2008, na ktorom sa vytvorila Únia pre Stredozemie, sa opätovne potvrdil spoločný cieľ dosiahnuť mier, ako aj bezpečnosť v regióne, ako sa stanovuje v Barcelonskej deklarácii prijatej euro-stredozemskou konferenciou 27. – 28. novembra 1995, v ktorej sa okrem iného podporuje bezpečnosť v regióne zasadzovaním sa za nešírenie jadrových, chemických a biologických zbraní, a to zachovávaním a dodržiavaním medzinárodných a regionálnych režimov nešírenia zbraní, kontroly zbraní a dohôd o odzbrojení, ku ktorým patria Zmluva o nešírení jadrových zbraní, Dohovor o chemických zbraniach, Dohovor o biologických a toxínových zbraniach, Zmluva o všeobecnom zákaze jadrových skúšok a/alebo regionálne dohovory týkajúce sa napríklad zón bez jadrových zbraní vrátane ich kontrolných režimov, ako aj napĺňaním ich záväzkov v dobrej viere vyplývajúcich z dohovorov o kontrole zbraní, odzbrojení a nešírení.

               (4)

               Zmluvné strany Únie pre Stredozemie sa budú snažiť o to, aby sa Blízky východ stal zónou bez jadrových, chemických a biologických zbraní hromadného ničenia a ich nosičov a aby bol tento stav vzájomne a účinne overiteľný. Zmluvné strany navyše zvážia praktické kroky, okrem iného na zabránenie šíreniu jadrových, chemických a biologických zbraní, ako aj nadmernému hromadeniu konvenčných zbraní.

               (5)

               Európska únia 19. a 20. júna 2008 usporiadala v Paríži seminár o bezpečnosti na Blízkom východe, nešírení zbraní hromadného ničenia a odzbrojení, na ktorom sa zišli zástupcovia štátov regiónu a členských štátov Únie, ako aj akademickej obce a národných agentúr pre jadrovú energiu. Účastníci vyzvali Úniu k podpore ďalšej diskusie v rámci rôznych fór a k postupnému dosiahnutiu formálnejšej štruktúry, ktorá by vychádzala z barcelonského rámca a zahrňovala diskusie medzi vládnymi úradníkmi, ale aby to uskutočňovala spôsobom, ktorý by zahŕňal viacero geografických oblastí.

               (6)

               Na konferencii o preskúmaní Zmluvy o nešírení jadrových zbraní v roku 2010 sa zdôraznila dôležitosť procesu, ktorý vedie k úplnému vykonávaniu jej rezolúcie o Blízkom východe z roku 1995 (ďalej len „rezolúcia z roku 1995“). Konferencia na tento účel schválila praktické kroky, okrem iného aj zváženie všetkých ponúk, ktorých cieľom je podpora vykonávania rezolúcie z roku 1995, vrátane ponuky Únie usporiadať seminár nadväzujúci na seminár organizovaný v júni 2008.

               (7)

               Na konferencii o preskúmaní Zmluvy o nešírení jadrových zbraní v roku 2010 sa ďalej uznala dôležitá úloha, ktorú zohráva občianska spoločnosť pri vykonávaní rezolúcie z roku 1995, a podporilo sa všetko úsilie vyvíjané v tomto smere.

               (8)

               Únia usporiadala 6. – 7. júla 2011 v Bruseli seminár na „podporu budovania dôvery a procesu zameraného na vytvorenie zóny bez zbraní hromadného ničenia a ich nosičov na Blízkom východe“, na ktorom sa stretli vysokí predstavitelia štátov regiónu, troch štátov, ktoré sú depozitármi Zmluvy o nešírení jadrových zbraní, členských štátov Únie, ďalších zainteresovaných štátov, ako aj zástupcovia akademickej obce a oficiálni predstavitelia hlavných regionálnych a medzinárodných organizácií. Účastníci dôrazne vyzvali Úniu, aby naďalej podporovala proces, ktorý má viesť k vytvoreniu zóny bez zbraní hromadného ničenia na Blízkom východe, a to aj prostredníctvom ďalších podobných iniciatív pred konferenciou v roku 2012, ktorú má zvolať generálny tajomník OSN a spolupredkladatelia rezolúcie z roku 1995.

               (9)

               Generálny tajomník Organizácie Spojených národov, vlády Ruskej federácie, Spojeného kráľovstva a Spojených štátov amerických ako spolupredkladatelia rezolúcie z roku 1995 o nešírení jadrových zbraní na Blízkom východe a štáty, ktoré sú depozitármi Zmluvy o nešírení jadrových zbraní, po konzultácii so štátmi regiónu 14. októbra 2011 vymenovali zástupcu štátneho tajomníka Jaakka Laajavu za sprostredkovateľa a určili Fínsko ako hostiteľskú krajinu Konferencie o vytvorení zóny bez jadrových zbraní a všetkých ostatných zbraní hromadného ničenia na Blízkom východe, ktorá sa uskutoční v roku 2012.

               (10)

               Únia od novembra 2011 viedla úzke konzultácie so sprostredkovateľom a jeho tímom s cieľom poskytnúť ďalšiu podporu procesu zameranému na vytvorenie zóny bez jadrových zbraní a všetkých ostatných zbraní hromadného ničenia na Blízkom východe,

         PRIJALA TOTO ROZHODNUTIE:
   Článok 1
   1.   Na účely nadviazania na seminár v roku 2011 na „podporu budovania dôvery a procesu zameraného na vytvorenie zóny bez zbraní hromadného ničenia a ich nosičov na Blízkom východe“ Únia podporí činnosti so zámerom dosiahnuť tieto ciele:

               a)

               podporovať prácu sprostredkovateľa Konferencie o vytvorení zóny bez jadrových zbraní a všetkých ostatných zbraní hromadného ničenia na Blízkom východe v roku 2012;

               b)

               zvyšovať zviditeľňovanie Únie ako globálneho a regionálneho aktéra v oblasti nešírenia zbraní hromadného ničenia;

               c)

               podporovať regionálny politický dialóg a dialóg zameraný na bezpečnosť v rámci občianskej spoločnosti a vlád, a najmä medzi expertmi, vládnymi úradníkmi a akademickou obcou;

               d)

               identifikovať konkrétne opatrenia na budovanie dôvery, ktoré by mohli poslúžiť ako praktické kroky smerom k perspektíve Blízkeho východu ako zóny bez zbraní hromadného ničenia a ich nosičov;

               e)

               nabádať na rokovania o všeobecnom uplatňovaní a vykonávaní príslušných medzinárodných zmlúv a iných nástrojov na zabránenie šíreniu zbraní hromadného ničenia a ich nosičov;

               f)

               diskutovať o otázkach súvisiacich s mierovým využívaním jadrovej energie a o medzinárodnej a regionálnej spolupráci v tejto oblasti.

         2.   V tejto súvislosti budú projekty, ktoré má Únia podporiť, zahŕňať tieto konkrétne činnosti:

               a)

               poskytovanie prostriedkov na usporiadanie podujatia, ktoré by nadväzovalo na semináre Únie v rokoch 2008 a 2011 a ktoré by sa uskutočnilo vo forme seminára okruhu 2 pred konferenciou v roku 2012;

               b)

               poskytovanie prostriedkov na prípravu podkladových dokumentov o témach, ktorými sa bude zaoberať nadväzujúci seminár;

               c)

               poskytovanie prostriedkov na vytvorenie špecializovanej podstránky na webovej stránke Združenia expertných skupín (think tanks) EÚ pre nešírenie zbraní;

               d)

               poskytovanie prostriedkov na účasť mimovládnych expertov z Únie na príslušných oficiálnych iniciatívach, mimovládnych iniciatívach a iniciatívach okruhu 2, ako je napríklad ammánsky rámec, a to podľa potreby a v úzkej spolupráci s Európskou službou pre vonkajšiu činnosť (ESVČ).

         Podrobný opis projektov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Technickým vykonávaním projektov uvedených v článku 1 ods. 2 sa poveruje Združenie EÚ pre nešírenie zbraní, ktoré túto úlohu vykonáva pod vedením VP. Na tento účel uzavrie VP so Združením EÚ pre nešírenie zbraní potrebné dohody.
   Článok 3
   1.   Referenčná suma na vykonávanie projektov uvedených v článku 1 ods. 2 je 352 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na rozpočet Únie.
   3.   Komisia dohliada na riadne spravovanie výdavkov uvedených v odseku 1. Na tento účel uzavrie so Združením EÚ pre nešírenie zbraní dohodu o financovaní. V dohode sa stanoví, že Združenie EÚ pre nešírenie zbraní má zabezpečiť zviditeľnenie príspevku Únie zodpovedajúce jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Radu informuje o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody.
   Článok 4
   1.   VP informuje Radu o vykonávaní tohto rozhodnutia prostredníctvom pravidelných správ vypracovaných Združením EÚ pre nešírenie zbraní. Tieto správy tvoria základ pre hodnotenie, ktoré vykoná Rada.
   2.   Komisia poskytuje informácie o finančných aspektoch projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 18 mesiacov od uzavretia dohôd o financovaní uvedených v článku 3 ods. 3. Rozhodnutie však stráca účinnosť šesť mesiacov po nadobudnutí účinnosti, ak sa dovtedy neuzavrie dohoda o financovaní.

      V Bruseli 23. júla 2012

            Za Radu

            predsedníčka

         C. ASHTON

      PRÍLOHA

         Projekty na podporu procesu vedúceho k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe

      1.   CIELE
      V Barcelonskej deklarácii prijatej euro-stredozemskou konferenciou 27. – 28. novembra 1995 sa Únia a jej stredozemskí partneri dohodli, že sa budú usilovať o to, aby sa Blízky východ stal efektívne overiteľnou zónou bez zbraní hromadného ničenia (ZHN) a ich nosičov. V roku 2008 sa v spoločnom vyhlásení z parížskeho samitu o Stredozemí potvrdila pripravenosť Únie zvážiť a vypracovať praktické opatrenia na prípravu vhodného základu pre plné vykonávanie rezolúcie konferencie o preskúmaní Zmluvy o nešírení jadrových zbraní z roku 1995 týkajúcej sa Blízkeho východu ( ďalej len „rezolúcia z roku 1995“) a vytvorenie takej zóny. Takéto praktické opatrenia sa prvýkrát preskúmali počas seminára EÚ o „Bezpečnosti na Blízkom východe, nešírení zbraní hromadného ničenia a odzbrojení“, ktorý sa konal v júni 2008 v Paríži, a následne sa identifikovali na seminári EÚ na „podporu budovania dôvery a procesu zameraného na vytvorenie zóny bez zbraní hromadného ničenia a ich nosičov na Blízkom východe“, ktorý sa konal v júli 2011 v Bruseli.
      Podľa názoru Únie by sa praktickými opatreniami malo okrem iného podporiť všeobecné dodržiavanie všetkých mnohostranných dohôd a nástrojov v oblasti nešírenia zbraní hromadného ničenia, kontroly zbraní a odzbrojenia, ku ktorým patria Zmluva o nešírení jadrových zbraní, Dohovor o chemických zbraniach, Dohovor o biologických a toxínových zbraniach, Zmluva o všeobecnom zákaze jadrových skúšok a Haagsky kódex správania proti šíreniu balistických rakiet, dohody MAAE o komplexných zárukách a dodatkový protokol. Začatie rokovaní o Zmluve o zákaze výroby štiepneho materiálu by v tejto súvislosti bolo ďalším kľúčovým krokom. Takéto kroky by mohli predstavovať významné regionálne opatrenie na budovanie dôvery s cieľom vytvoriť overiteľnú zónu bez zbraní hromadného ničenia a ich nosičov.
      Únia si želá pokračovať v politickom dialógu medzi príslušnými partnermi Únie pre Stredozemie a všetkými ostatnými krajinami Blízkeho východu o otázkach bezpečnosti v súvislosti s vytvorením zóny bez zbraní hromadného ničenia a chce tento dialóg zintenzívniť. Európska únia sa domnieva, že vypracovanie a vykonávanie konkrétnych opatrení na budovanie dôvery by mohlo uľahčiť pokrok smerom k vytvoreniu zóny bez zbraní hromadného ničenia.
      Vzhľadom na rastúci záujem o vývoj a využívanie jadrovej energie na mierové účely v tomto regióne by sa malo vyvinúť úsilie s cieľom zabezpečiť, aby sa tento rozvoj mierového využívania uskutočňoval v súlade s najlepšími normami v oblasti bezpečnosti, ochrany a nešírenia zbraní. Únia naďalej podporuje rozhodnutia a rezolúciu o Blízkom východe prijatú na konferencii o preskúmaní a predĺžení Zmluvy o nešírení jadrových zbraní v roku 1995, ako aj záverečné dokumenty konferencie o preskúmaní Zmluvy o nešírení jadrových zbraní v roku 2000 a konferencie o preskúmaní Zmluvy o nešírení jadrových zbraní v roku 2010. Konferencia o preskúmaní Zmluvy o nešírení jadrových zbraní v roku 2010 schválila niekoľko praktických krokov, medzi ktoré patrí okrem iného zvolanie konferencie o vytvorení zóny bez jadrových zbraní a všetkých ostatných zbraní hromadného ničenia na Blízkom východe na rok 2012, ako aj zváženie všetkých ponúk, ktorých cieľom je podpora vykonávania rezolúcie z roku 1995.
      Únia po úspechu seminára EÚ z júla 2011 verí, že k plneniu týchto cieľov možno prispieť prostredníctvom ďalšieho seminára na podporu konferencie v roku 2012.
      Únia chce podporiť uvedené ciele prostredníctvom:

                  —

                  usporiadania nadväzujúceho seminára, ktorý by sa uskutočnil pred konferenciou v roku 2012,

                  —

                  poskytnutia prostriedkov na prípravu podkladových politických dokumentov zadaných expertom z regiónu, ako aj z krajín mimo neho na podporu nadväzujúceho seminára,

                  —

                  poskytnutia prostriedkov na vytvorenie špecializovanej podstránky na webovej stránke Združenia EÚ pre nešírenie zbraní (www.non-proliferation.eu),

                  —

                  poskytnutia prostriedkov na účasť mimovládnych expertov z Únie na príslušných oficiálnych iniciatívach, mimovládnych iniciatívach a iniciatívach okruhu 2, ako je napríklad ammánsky rámec, a to podľa potreby a v úzkej spolupráci s ESVČ.

            2.   OPIS PROJEKTOV
      2.1.   Projekt 1: Seminár na podporu procesu, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe pred konferenciou v roku 2012

      2.1.1.   Účel projektu

                  a)

                  zabezpečiť podujatie nadväzujúce na seminár EÚ na „podporu procesu zameraného na vytvorenie zóny bez zbraní hromadného ničenia a ich nosičov na Blízkom východe“, ktorý sa uskutočnil 6. – 7. júla 2011 v Bruseli vo forme všeobecného zasadnutia okruhu 2, a to pred konferenciou v roku 2012;

                  b)

                  prerokovať otázky týkajúce sa regionálnej bezpečnosti v oblasti Blízkeho východu vrátane šírenia zbraní hromadného ničenia a ich nosičov a otázky týkajúce sa konvenčných zbraní;

                  c)

                  preskúmať možné opatrenia na budovanie dôvery, ktoré majú uľahčiť proces smerujúci k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe;

                  d)

                  prerokovať možnosti zabezpečenia všeobecného dodržiavania a vykonávania medzinárodných zmlúv a iných nástrojov v oblasti nešírenia zbraní a odzbrojenia;

                  e)

                  preskúmať perspektívy spolupráce v oblasti mierového využívania jadrovej energie a s ňou súvisiacich podporných činností.

            2.1.2.   Očakávané výsledky projektu

                  a)

                  podporovanie sprostredkovateľa Konferencie o vytvorení zóny bez jadrových zbraní a všetkých ostatných zbraní hromadného ničenia na Blízkom východe v roku 2012 v rámci prípravy a organizácie uvedeného podujatia;

                  b)

                  prehĺbenie dialógu a vytvorenie dôvery v rámci občianskej spoločnosti a jednotlivých vlád s cieľom dosiahnuť ďalší pokrok v podpore procesu vedúceho k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe;

                  c)

                  zvýšenie vzájomného porozumenia, pokiaľ ide o otázky ovplyvňujúce situáciu v oblasti regionálnej bezpečnosti vrátane šírenia zbraní hromadného ničenia a ich nosičov a otázky týkajúce sa konvenčných zbraní;

                  d)

                  zvýšenie povedomia a znalostí o praktických krokoch potrebných na vytvorenie zóny bez zbraní hromadného ničenia a ich nosičov na Blízkom východe, ako aj chápania týchto krokov;

                  e)

                  prispenie k úsiliu o zabezpečenie všeobecného dodržiavania a vykonávania medzinárodných zmlúv a iných nástrojov v oblasti nešírenia zbraní a odzbrojenia;

                  f)

                  uľahčenie medzinárodnej a regionálnej spolupráce vo využívaní jadrovej energie na mierové účely v súlade s najlepšími normami v oblasti jadrovej bezpečnosti, ochrany a nešírenia zbraní.

            2.1.3.   Opis projektu

      Týmto projektom sa zabezpečí usporiadanie jedného dvojdňového seminára, ktorý sa podľa možnosti uskutoční v Bruseli alebo v regióne Blízkeho východu. Medzi účastníkmi budú zástupcovia príslušných inštitúcií Únie, členských štátov, všetkých krajín Blízkeho východu, štátov s jadrovými zbraňami, príslušných medzinárodných organizácií a expertov z akademickej obce. Očakáva sa účasť približne 150 zástupcov.
      Diskusie budú viesť experti z akademickej obce. Vzhľadom na citlivý charakter tém, ktoré sa budú riešiť, sa diskusie uskutočnia podľa pravidla Chatham House, aby sa umožnila neformálnejšia a otvorenejšia diskusia bez identifikovania zdroja informácií získaných na stretnutí.
      Pozvaným účastníkom a prednášajúcim (zástupcom akademickej obce a úradníkom z krajín mimo Únie) sa uhradia: cestovné náklady, náklady na ubytovanie a diéty. Rozhodnutím Rady sa zabezpečia aj finančné prostriedky na pokrytie všetkých ďalších nákladov vrátane konferenčných priestorov, vybavenia, obedov, večerí, občerstvení. Pracovným jazykom seminára bude angličtina.
      Združenie EÚ pre nešírenie zbraní po úzkej konzultácii so zástupcom VP a s členskými štátmi pozve účastníkov na seminár a pripraví program konferencie.
      Združenie EÚ pre nešírenie zbraní pripraví o zasadnutiach správu a zašle ju zástupcovi VP a sprostredkovateľovi. Správa sa môže zaslať aj príslušným orgánom Únie, všetkým krajinám Blízkeho východu, ďalším zainteresovaným krajinám a príslušným medzinárodným organizáciám.
      2.2.   Projekt 2: Podkladové dokumenty

      2.2.1.   Účel projektu

                  a)

                  poskytnúť maximálne dvadsať podkladových dokumentov o témach seminára na podporu procesu, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe;

                  b)

                  poskytnúť nástroje na pochopenie situácie v oblasti regionálnej bezpečnosti vrátane šírenia zbraní hromadného ničenia a ich nosičov a otázok týkajúcich sa konvenčných zbraní;

                  c)

                  identifikovať možné opatrenia na budovanie dôvery, ktoré by mohli poslúžiť ako praktické kroky smerom k perspektíve zóny bez zbraní hromadného ničenia a ich nosičov na Blízkom východe;

                  d)

                  identifikovať spôsoby dosiahnutia ďalšieho pokroku vo všeobecnom uplatňovaní a vykonávaní medzinárodných zmlúv a iných nástrojov v oblasti nešírenia zbraní a odzbrojenia;

                  e)

                  určiť perspektívy spolupráce v oblasti mierového využívania jadrovej energie v súvislosti s politikou a potrebami krajín v oblasti energetiky.

            2.2.2.   Očakávané výsledky projektu

                  a)

                  poskytnutie podnetov a návrhov na seminár na podporu procesu budovania dôvery, ktorý má viesť k vytvoreniu zóny bez zbraní hromadného ničenia a ich nosičov na Blízkom východe, a prispenie k dosiahnutiu cielenej a štruktúrovanej diskusie o všetkých príslušných otázkach;

                  b)

                  zvýšenie povedomia a znalostí v rámci občianskej spoločnosti a jednotlivých vlád o otázkach súvisiacich s vytvorením zóny bez zbraní hromadného ničenia a ich nosičov a o otázkach regionálnej bezpečnosti na Blízkom východe, ako aj chápania týchto otázok;

                  c)

                  poskytnutie politických možností a/alebo možností operatívnej politiky vládam a medzinárodným organizáciám na uľahčenie procesu vytvárania zóny bez zbraní hromadného ničenia a ich nosičov a regionálnej bezpečnosti na Blízkom východe.

            2.2.3.   Opis projektu

      Týmto projektom sa zabezpečuje príprava maximálne dvadsiatich podkladových dokumentov, každého v rozsahu päť až desať strán. Podkladové dokumenty vypracuje alebo zadá na vypracovanie Združenie EÚ pre nešírenie zbraní a tieto dokumenty nemusia predstavovať názory inštitúcií Únie alebo členských štátov. Združenie EÚ pre nešírenie zbraní vypracuje výzvu na predkladanie dokumentov s cieľom podnietiť účasť expertov z regiónu.
      Podkladové dokumenty sa zamerajú na témy, o ktorých sa bude na seminári diskutovať, na podporu procesu, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe. Každý dokument sformuluje politické možnosti a/alebo možnosti operatívnej politiky.
      Podkladové dokumenty sa zašlú účastníkom seminára, príslušným orgánom Únie a členským štátom, všetkým krajinám Blízkeho východu, ďalším zainteresovaným krajinám a príslušným medzinárodným organizáciám. Podkladové dokumenty by sa mohli uverejniť na internetovej stránke Združenia EÚ pre nešírenie zbraní.
      Po seminári by sa podkladové dokumenty mohli zhromaždiť a jednorazovo vydať spoločne v jednom zväzku.
      2.3   Projekt 3: Vytvorenie špecializovanej podstránky na webovej stránke Združenia expertných skupín (think tanks) EÚ pre nešírenie zbraní

      2.3.1.   Účel projektu

                  a)

                  podporiť rokovania a kontakt medzi vládnymi úradníkmi a občianskou spoločnosťou, mimovládnymi organizáciami a akademickou obcou;

                  b)

                  vytvoriť špecializovanú podstránku, na ktorej si expertné skupiny pre nešírenie zbraní môžu vymieňať nezávislé stanoviská a analýzy týkajúce sa tém, ktoré pokrýva seminár.

            2.3.2.   Očakávané výsledky projektu

      Uľahčenie výmeny názorov a zvýšenie príspevku občianskej spoločnosti, mimovládnych organizácií a akademickej obce k procesu vytvárania zóny bez zbraní hromadného ničenia na Blízkom východe.
      2.3.3.   Opis projektu

      V rámci projektu sa pripravuje podstránka v rámci webovej stránky Združenia EÚ pre nešírenie zbraní venovaná zasadnutiu. Táto špecializovaná podstránka umožní voľné sťahovanie všetkých relevantných dokumentov vrátane dokumentov, ktoré sa pripravili a vydali na účely seminára, ako aj dokumentov nezávislých expertných skupín, ktoré sa budú chcieť podeliť o výsledky svojho výskumu v oblastiach, ktoré pokrýva seminár.
      2.4   Projekt 4: Účasť mimovládnych expertov z Únie na príslušných oficiálnych iniciatívach, mimovládnych iniciatívach a iniciatívach okruhu 2, ako je napríklad ammánsky rámec, a to podľa potreby a v úzkej spolupráci s ESVČ. Financovanie relevantných tematických iniciatív ad hoc

      2.4.1.   Účel projektu

      Zabezpečiť primeranú účasť a plné zastúpenie expertov Únie na príslušných oficiálnych iniciatívach, mimovládnych iniciatívach a iniciatívach okruhu 2, ktoré majú medzinárodný alebo regionálny rozsah a ktoré sa už začali (ammánsky rámec) alebo sa majú začať v blízkej budúcnosti, a to aj prostredníctvom financovania tematických iniciatív, s cieľom podporiť proces, ktorý má viesť k vytvoreniu zóny bez zbraní hromadného ničenia na Blízkom východe.
      2.4.2.   Očakávané výsledky projektu

      Zhromaždenie informácií a tematických publikácií, udržiavanie užitočnej siete a pozitívne vplývanie na celkový proces, ktorý má viesť k vytvoreniu zóny bez zbraní hromadného ničenia na Blízkom východe.
      2.4.3.   Opis projektu

      Podporovanie účasti mimovládnych expertov z Únie na oficiálnych iniciatívach, mimovládnych iniciatívach a iniciatívach okruhu 2, ktoré majú medzinárodný alebo regionálny rozsah, a to v prípade neúčasti úradníkov Únie.
      3.   DĹŽKA TRVANIA
      Celková odhadovaná dĺžka vykonávania projektov je 18 mesiacov.
      4.   ADRESÁTI
      Adresátmi tohto projektu sú:

                  a)

                  krajiny na Blízkom východe;

                  b)

                  iné zainteresované krajiny;

                  c)

                  príslušné medzinárodné organizácie;

                  d)

                  občianska spoločnosť.

            5.   PROCEDURÁLNE HĽADISKÁ, KOORDINÁCIA A RIADIACI VÝBOR
      Riadiaci výbor sa bude skladať zo zástupcov VP a zástupcov vykonávacieho subjektu každého konkrétneho projektu. Riadiaci výbor bude vykonávanie tohto rozhodnutia Rady pravidelne skúmať, a to aspoň raz za šesť mesiacov a aj s využitím elektronických komunikačných prostriedkov.
      6.   VYKONÁVACIE SUBJEKTY
      Technickým vykonávaním rozhodnutia Rady sa poveruje Združenie EÚ pre nešírenie zbraní.
      Združenie EÚ pre nešírenie zbraní vykonáva svoje úlohy pod vedením VP. Pri vykonávaní svojich činností bude spolupracovať podľa potreby s VP, členskými štátmi EÚ, ďalšími zúčastnenými štátmi a medzinárodnými organizáciami.


title: Rozhodnutie Európskeho parlamentu a Rady (EÚ) 2017/340 zo 14. decembra 2016 o mobilizácii Fondu solidarity Európskej únie na účely poskytnutia pomoci Nemecku

text:
               28.2.2017

               SK

               Úradný vestník Európskej únie

               L 50/49

         ROZHODNUTIE EURÓPSKEHO PARLAMENTU A RADY (EÚ) 2017/340
   zo 14. decembra 2016
   o mobilizácii Fondu solidarity Európskej únie na účely poskytnutia pomoci Nemecku
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (1), a najmä na jeho článok 4 ods. 3,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 11,
   so zreteľom na návrh Európskej komisie,
   keďže:

               (1)

               Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých živelnými pohromami.

               (2)

               Fond nemá prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013 (3).

               (3)

               Dňa 19. augusta 2016 Nemecko predložilo žiadosť o mobilizáciu fondu v nadväznosti na niekoľko veľmi intenzívnych krátkodobých povodní, ktoré v máji a júni 2016 postihli región Niederbayern (Dolné Bavorsko).

               (4)

               Žiadosť Nemecka spĺňa podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.

               (5)

               Fond by sa mal preto mobilizovať s cieľom poskytnúť finančný príspevok Nemecku.

               (6)

               S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2016 sa mobilizuje Fond solidarity Európskej únie s cieľom poskytnúť Nemecku sumu 31 475 125 EUR vo viazaných a platobných rozpočtových prostriedkoch.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 14. decembra 2016.

      V Štrasburgu 14. decembra 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. ES L 311, 14.11.2002, s. 3.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


Dôležité právne oznámenie

|

52007BP0125(02)

2. Rozhodnutie Európskeho parlamentu z 24. apríla 2007 o účtovnej závierke Európskeho úradu pre bezpečnosť potravín za rozpočtový rok 2005 (C6-0399/2006 - 2006/2166(DEC))

Úradný vestník 074 E , 20/03/2008 S. 0257 - 0258

		2.Rozhodnutie Európskeho parlamentu z 24. apríla 2007 o účtovnej závierke Európskeho úradu pre bezpečnosť potravín za rozpočtový rok 2005 (C6-0399/2006 — 2006/2166(DEC))Európsky parlament,- so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2005 [1],- so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2005 spolu s odpoveďami úradu [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES, a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín [4], a najmä jeho článok 44,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0112/2007),1. berie na vedomie nasledujúce údaje v konečnej účtovnej závierke Európskeho úradu pre bezpečnosť potravín za rozpočtové roky 2004 a 2005:Pozn.: Odchýlky v celkových sumách sú spôsobené zaokrúhlením.Zdroj: Údaje úradu - táto tabuľka obsahuje súhrn údajov poskytnutých úradom v jeho vlastnej účtovnej závierke.(v 1000 EUR) |Príjmy a výdavky za rozpočtové roky 2004 a 2005 || 2005 | 2004 |Prevádzkové príjmy | 27405 | 20591 |Prevádzkové príjmy spolu | 27405 | 20591 |Administratívne výdavky | | |Výdavky na zamestnancov | -13012 | -7564 |Budovy a súvisiace výdavky | -3627 | -4192 |Iné výdavky (vrátane výdavkov na konsolidované subjekty ES) | -2205 | -1263 |Odpisy a zníženie hodnoty konsolidovaných subjektov | - 603 | - 333 |Prevádzkové výdavky (vrátane výdavkov na konsolidované subjekty ES) | -8413 | -6431 |Prevádzkové výdavky spolu | -27674 | -19783 |PREVÁDZKOVÝ ZISK/(STRATA) | - 761 | 808 |Príjmy z finančných operácií | - | 0 |Výdavky týkajúce sa finančných operácií | - 7 | - 7 |ZISK/(STRATA) Z FINANČNÝCH OPERÁCIÍ | - 7 | - 6 |BEŽNÝ ZISK/(STRATA) | - 768 | 802 |Mimoriadne príjmy | | |Mimoriadne výdavky | - | - 27 |MIMORIADNY ZISK/(STRATA) | - | - 27 |HOSPODÁRSKY VÝSLEDOK ZA ÚČTOVNÉ OBDOBIE | - 768 | 775 |2. schvaľuje účtovnú závierku Európskeho úradu pre bezpečnosť potravín za rozpočtový rok 2005;3. poveruje svojho predsedu, aby postúpil toto rozhodnutie riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 22.[2] Ú. v. EÚ C 312, 19.12.2006, s. 42.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).[5] Ú. v. ES L 357, 31.12.2002, s. 72.--------------------------------------------------